Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XI: Luettelo, jota tarkoitetaan liittymisasiakirjan 24 artiklassa: Malta - 3. Kilpailupolitiikka



Virallinen lehti nro L 236 , 23/09/2003 s. 0859 - 0861



3. KILPAILUPOLITIIKKA 1. Euroopan yhteisön perustamissopimus, VI osasto, 1 luku, "Kilpailusäännöt" Sen estämättä, mitä EY:n perustamissopimuksen 87 ja 88 artiklassa määrätään, Malta saa pitää voimassa liiketoiminnan edistämislain säännösten 4 ja 6 mukaisten verotusjärjestelmien nojalla myönnetyn toimintatuen 31 päivään joulukuuta 2008 asti edellyttäen, että seuraavat edellytykset täytetään: - yhdelle yritykselle koituva vuotuinen tukimäärä on enintään 7200 Maltan liiraa työntekijää kohden tai - jos laskenta perustuu tuen osalta huomioon otettaviin voittoihin, vuotuinen määrä on enintään 25000 Maltan liiraa työntekijää kohden, kun sovelletaan alennettua viiden prosentin verokantaa (jommankumman säännöksistä 4 tai 6 nojalla) tai enintään 28000 Maltan liiraa työntekijää kohden, kun sovelletaan alennettua 10 tai 15 prosentin verokantaa (jommankumman säännöksistä 4 tai 6 nojalla). 2. Euroopan yhteisön perustamissopimus, VI osasto, 1 luku, "Kilpailusäännöt" a) Sen estämättä, mitä EY:n perustamissopimuksen 87 ja 88 artiklassa määrätään, Malta saa soveltaa teollisuuden kehittämistä koskevan lain ja Maltan vapaasatamia koskevan lain nojalla 30 päivään marraskuuta 2000 asti myönnettyjä yhtiöverovapautuksia seuraavin edellytyksin: i) pk-yritysten osalta, sellaisina kuin ne määritellään kyseisiä yrityksiä koskevan yhteisön määritelmän [1] mukaisesti ja komission käytäntöä noudattaen, 31 päivään joulukuuta 2011 saakka kyseinen päivä mukaan lukien. Jos on kyseessä sulautuminen, hankkiminen tai vastaava toimi, joka vaikuttaa edellä mainitun lainsäädännön nojalla myönnetyn verovapauden edunsaajaan, yhtiöverovapautus on lakkautettava. ii) muiden yritysten osalta, edellyttäen, että edellä mainitun lainsäädännön nojalla myönnettyjen tukimäärien osalta noudatetaan seuraavia rajoituksia: aa) Valtion tuki alueellisille investoinneille: - tuki saa olla enintään 75 prosenttia tukikelpoisista investointikustannuksista, jos yritys on saanut oikeuden verovapautukseen ennen 1 päivää tammikuuta 2000. Jos yritys on saanut oikeuden verovapautukseen vuoden 2000 aikana, tuen kokonaismäärä on rajoitettava enintään 50 prosenttiin tukikelpoisista investointikustannuksista; - ajanjakson, jonka perusteella edellä mainittuihin 75 prosentin tai 50 prosentin enimmäismääriin sisällytettävän tuen määrä lasketaan, on alettava 1 päivänä tammikuuta 2001; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - jos yritys on liittymispäivänä jo ylittänyt enimmäismäärän, tukea ei tarvitse maksaa takaisin; - tuen kokonaismäärän laskemiseksi on otettava huomioon kaikki asianomaiselle yritykselle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä alueellisia valtiontukia koskevien suuntaviivojen [2] perusteella; - huomioon saadaan ottaa tukikelpoiset kustannukset, jotka ovat aiheutuneet 1 päivän tammikuuta 1995 ja 31 päivän joulukuuta 2006 välisenä aikana edunsaajan 31 päivään joulukuuta 2002 mennessä virallisesti hyväksymän ja Maltan tasavallan taloudellisten palvelujen ministeriölle 31 päivään maaliskuuta 2003 mennessä tiedoksiannetun investointiohjelman puitteissa. bb) Valtion tuki koulutus-, tutkimus- ja kehittämistoiminnalle sekä ympäristöinvestointeihin: - tuki ei saa ylittää niitä asianomaisia tuki-intensiteetin enimmäismääriä, joita sovelletaan kyseisiin tukitavoitteisiin; - ajanjakson, jonka perusteella sovellettaviin enimmäismääriin sisällytettävän tuen määrä lasketaan, on alettava 1 päivänä tammikuuta 2001; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - tuen kokonaismäärän laskemiseksi on otettava huomioon kaikki asianomaiselle yritykselle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä kyseisiin tukitavoitteisiin sovellettavien yhteisön sääntöjen pohjalta; - jos yritys on liittymispäivänä jo ylittänyt enimmäismäärän, tukea ei tarvitse maksaa takaisin; - huomioon saadaan ottaa tukikelpoiset kustannukset, jotka ovat aiheutuneet 1 päivän tammikuuta 1995 ja 31 päivän joulukuuta 2006 välisenä aikana edunsaajan 31 päivään joulukuuta 2002 mennessä virallisesti hyväksymän ja Maltan tasavallan taloudellisten palvelujen ministeriölle 31 päivään maaliskuuta 2003 mennessä tiedoksiannetun investointiohjelman puitteissa. b) Kaikkea tukea, jota on myönnetty kahden edellä tarkoitetun järjestelmän nojalla ja jota ei ole muutettu edellä a alakohdassa mainittujen edellytysten mukaiseksi liittymispäivään mennessä, on pidettävä tämän asiakirjan liitteessä IV olevassa 3 luvussa "Kilpailupolitiikka" vahvistetun voimassa olevan tukijärjestelmän nojalla uutena tukena. c) Maltan on toimitettava komissiolle: - kahden kuukauden kuluttua liittymispäivästä tiedot edellä a alakohdassa esitettyjen edellytysten täyttämisestä; - vuoden 2007 syyskuun loppuun mennessä tiedot edunsaajille edellä mainitun lainsäädännön nojalla tosiasiallisesti aiheutuneista tukikelpoisista investointikustannuksista sekä edunsaajien saaman tuen kokonaismääristä. 3. Euroopan yhteisön perustamissopimus, VI osasto, 1 luku, "Kilpailusäännöt" a) Sen estämättä, mitä EY:n perustamissopimuksen 87 ja 88 artiklassa määrätään ja jollei jäljempänä esitetyistä edellytyksistä muuta johdu, Malta saa myöntää rakenneuudistustukea yhteensä enintään 419491000 Maltan liiraa Malta Drydocks- ja Malta Shipbuilding Company Limited -yrityksille tai niiden laillisille seuraajille, jäljempänä "telakat", rakenneuudistuskaudella 2002-2008 seuraavasti, josta: - velan lyhennystä enintään 300000000 Maltan liiraa; - investointitukea enintään 9983000 Maltan liiraa rakenneuudistussuunnitelmaan sisältyvän pääomainvestointisuunnitelman mukaisesti; - koulutusapurahoja enintään 4530000 Maltan liiraa; - korvausta rakenneuudistuksen sosiaalisista kustannuksista enintään 32024000 Maltan liiraa; - taloudellisten kustannusten osalta myönnettävää tukea enintään 17312000 Maltan liiraa; - koulutusapurahojen taloudellisiin kustannuksiin liittyvää muuta tukea ja pääomainvestointien tukea enintään 3838000 Maltan liiraa; - käyttöpääomatukea enintään 51804000 Maltan liiraa. Tämä suunnitelman toimintatukiosuus pienenee ajan myötä siten, että enintään 25 prosenttia käyttöpääomatuesta todella maksetusta määrästä saadaan maksaa rakenneuudistussuunnitelman neljän viimeisen vuoden aikana. Kussakin kohdassa esitetty tuki ei saa ylittää kustannuksia, jotka sen on tarkoitus kattaa, ja sitä on joka tapauksessa oltava ainakin vähin tarvittava määrä rakenneuudistussuunnitelman tavoitteiden saavuttamiseksi. b) Malta panee täytäntöön telakoiden rakenneuudistus sellaisen rakenneuudistussuunnitelman pohjalta, jonka avulla on tarkoitus saavuttaa täysimääräinen elinkelpoisuus viimeistään rakenneuudistuskauden päättyessä ja joka täyttää seuraavat vaatimukset: i) tuen on oltava kertaluonteinen toimenpide. Telakat omistavalle yhtiölle ei myönnetä lisää tukea 31 päivän joulukuuta 2008 jälkeen; ii) telakoilla laivanrakennukseen, laivankorjaukseen ja laivakonversioon käytettävälle 1410 henkilön (tähän päästään rakenneuudistuksella) ennakoidulle tuottavalle työvoimalle on oltava miestyötunteja tarjottavana 2,4 miljoonaa miestyötuntia vuodessa; iii) laivankorjaukseen ja laivakonversioon liittyviä myytyjä miestyötunteja ei saa olla yli 2035000 yhtenäkään vuonna sinä kymmenen vuoden kautena, joka alkaa rakenneuudistuskauden käynnistymisestä; iv) laivanrakennus, sellaisena kuin se määritellään laivanrakennusteollisuudelle myönnettävän tuen uusien sääntöjen vahvistamisesta annetussa asetuksessa (EY) 1540/98 [3], on rajoitettava vuotuiseen enimmäistuotantoon, joka on 10000 tasattuna bruttovetoisuutena. Telakat voivat vähentää ilmoittamastaan tuotannosta seuraavat toimet, jotka voidaan osoittaa ulkoistetuiksi: rakennustelineiden pystyttäminen, sisäiset kuljetukset, tilapäispalvelut, vartiointi, laitteiden ja mallien rakentaminen, laivanpuhdistus, eristäminen ja laminointi, pilssi- ja painolastijärjestelmät, palonsammutus- ja sprinklerijärjestelmät, kaapelointi (mikäli eivät osa sähköasennusta), sähköasennus (tähän liittyvien yleensä suurten materiaalikustannusten vuoksi olisi kyseisissä toimissa otettava huomioon vain 40 prosenttia esitetyistä kustannuksista), takilointi, lukkosepäntyöt, mekaaninen käsittely, sanitaatio (lukuun ottamatta saniteettitiloja) ja lämmitys; Kyseessä olevan laivanrakennussopimuksen tasatusta kokonaisbruttovetoisuudesta voidaan vähentää edellä mainittujen ulkoistettujen toimien prosenttiosuus; v) Malta Drydocks -yhtiön telakka 1 on suljettava laivanrakennukselta, laivakonversiolta ja laivankorjaukselta vähintään kymmeneksi vuodeksi rakenneuudistuskauden alkamispäivästä. Jos suljettua telakkaa käytetään uudelleen muuhun toimintaan, kyseisen toiminnan on oltava tällä hetkellä telakat omistavista yhtiöistä riippumatonta eikä se saa liittyä laivanrakennukseen, laivankorjaukseen tai laivakonversioon; vi) telakoille asetetun työvoiman vähentämisvaatimuksen osalta Malta varmistaa, että olennaiset taidot omaava tarvittava perushenkilöstö säilyy; vii) rakenneuudistussuunnitelmaan liittyvien koulutusohjelmien on oltava yhteensopivia yleisesti sovellettavien yhteisön sääntöjen kanssa; viii) edellä mainittujen vaatimusten vastaisesti myönnetty tuki on maksettava takaisin. c) Jos telakoita ei saada elinkelpoisiksi sellaisten poikkeuksellisten olosuhteiden vuoksi, jotka eivät olleet ennakoitavissa rakenneuudistussuunnitelmaa laadittaessa, komissio voi tarkistaa edellä b kohdassa esitettyjä vaatimuksia EY:n perustamissopimuksen 88 artiklan 1 kohdassa määrättyä menettelyä noudattaen. Ennen tämän menettelyn aloittamista komissio ottaa täysimääräisesti huomioon jäsenvaltioiden näkemykset siitä, onko kyse poikkeuksellisista olosuhteista. Nämä näkemykset ilmaistaan komission suosituksen ja saatavissa olevan aineiston ja olosuhteiden pohjalta. Edellä a kohdassa esitetty tuen kokonaismäärä ei saa ylittyä missään olosuhteissa. d) Malta toimii yhteistyössä komission käyttöön ottamien seurantajärjestelyjen puitteissa rakenneuudistuskaudella, mukaan lukien riippumattomien asiantuntijoiden suorittamat tarkastukset paikalla. Malta toimittaa komissiolle vuosittain selvitykset suunnitelman täytäntöönpanosta. Selvityksiin on sisällytettävä kaikki aiheelliset tiedot, joiden avulla komissio voi arvioida rakenneuudistusohjelman täytäntöönpanovaihetta, mukaan lukien telakoiden hinnoittelukäyttäytyminen telakoiden saamien uusien laivankorjaus- ja laivanrakennussopimusten yhteydessä. Telakan vuosittaisessa tuotantokertomuksessa on ilmoitettava tukikelpoisen ulkoistetun toiminnan tasattu bruttovetoisuus sillä tosiasiallisella kaudella, jolla ulkopuoliset ovat työn suorittaneet, ja sisällytettävä tämä laivanrakennussopimuksen tasattua bruttovetoisuutta koskevaan laskelmaan. Sellaisten alusten kohdalla, joiden rakentaminen ulottuu kahden vuoden ajalle, tasattu bruttovetoisuus jäädytetään vuoden lopussa jälkikäteen tehtävien korjausten estämiseksi. Telakan on pystyttävä esittämään tarkastusta varten kaikki sopimukset, joissa on kyse b alakohdan iv alakohdassa esitettyyn luetteloon sisältyvän toiminnan ulkoistamisesta. Malta toimittaa selvitykset kahden kuukauden kuluessa kunkin vuoden päättymisestä ja ensimmäisen kerran vuoden 2003 maaliskuussa. Viimeinen selvitys esitetään vuoden 2009 maaliskuun loppuun mennessä, jolleivät komissio ja Malta toisin sovi. [1] Komission suositus 96/280/EY, annettu 3 päivänä huhtikuuta 1996, pienten ja keskisuurten yritysten määritelmästä (EYVL L 107, 30.4.1996, s. 4). [2] EYVL C 74, 10.3.1998, s. 9. [3] EYVL L 202, 18.7.1998, s. 1. --------------------------------------------------